open-index/open-wikipedia-markdown huggingface dataset:
Castel Mella

**Castel Mella** on kunta Pohjois-Italiassa Brescian maakunnassa Lombardian alueella. Se sijaitsee Mellajoen varrella noin kahdeksan kilometriä Bresciasta lounaaseen.

## Nähtävyyksiä
Kunnan nähtävyyksiä on alun perin keskiaikainen kirkko *Santuario della Madonnina del Boschetto* freskoineen, jonka nykyinen ulkoasu on peräisin 1700-luvulta. Linna, jonka ympärille kylä on aikanaan syntynyt, tuhoutui vuonna 1438. Siitä on jäljellä enää torni, joka on kunnostettu.

## Lähteet

## Aiheesta muualla
Jack Jones

**John Allan ”Jack” Jones** (14. tammikuuta 1938 Los Angeles – 23. lokakuuta 2024 Rancho Mirage) oli yhdysvaltalainen laulaja ja näyttelijä.  

Jones aloitti laulu-uransa 1950-luvulla, ja hänet palkittiin Grammy-palkinnolla esittämistään kappaleista ”Lollipops and Roses” (1961) ja ”Wives and Lovers” (1963). Jonesia tyyliä pidettiin jo 1960-luvulla hieman vanhanaikaisena, mutta hän jatkoi levyttämistä pitkään. Jones lauloi 1980 *[[Lemmenlaiva]]* -televisiosarjan tunnuskappaleen. Hänen viimeisin Grammy-ehdokkuutensa tuli 1998. Monet nuoremmat kriitikot arvostivat häntä crooner-aikakauden laulajana.

Jones piti itseään sekä laulajana että näyttelijänä, vaikka hän ei aivan yhtä ahkeraan näytellyt. Hän aloitti näyttelijäuransa vuonna 1959 elokuvassa *[[Juke Box Rhythm]]* ja näytteli sen jälkeen muissakin elokuvissa sekä televisiosarjoissa ja musikaaleissa.

Jonesin vanhemmat olivat laulaja-näyttelijä Allan Jones ja näyttelijä Irene Hervey.

## Lähteet

## Aiheesta muualla

*Virallinen sivusto
Purjevihmat

**Purjevihmat** (*Teline*) on kasvisuku hernekasvien heimossa. Siihen kuuluu luultavasti yksi hyväksytty laji, Kanariansaarilla kasvava *[[Teline osyroides]]*. Monet purjevihmalajit tai koko suku on liitetty saman tribuksen muihin sukuihin, väriherneisiin (*Genista*) tai vihmoihin (*Cytisus*). Suvun nimi *Teline* lienee nykyisin väriherneiden synonyymi. Muutamia purjevihmalajeja käytetään huonekasveina.

## Purjevihmalajeja
* kanarianpurjevihma eli kanarianvihma eli kirjoherne (*Teline canariensis* eli *Genista canariensis*)
* silkkipurjevihma (*Teline linifolia* → *Genista linifolia*)
* madeiranpurjevihma eli madeiranvihma eli madeirankirjoherne (*Teline maderensis* eli *Genista maderensis*)
* ranskanpurjevihma (*Teline monspessulana* → *Genista monspessulana*)
* terorinpurjevihma (*Teline nervosa* → *Rivasgodaya nervosa*)
* virpapurjevihma eli mascanpurjevihma (*Teline osyrioides*)
* perhopurjevihma eli anaganpurjevihma (*Teline pallida* → *Genista linifolia* subsp. *pallida*)
* otapurjevihma eli fataganpurjevihma (*Teline rosmarinifolia * → *Cytisus rosmarinifolius*)
* tenonpurjevihma (*Teline salsoloides*)
* pääsiäispurjevihma (*Teline* × *spachiana*)
* palmanpurjevihma (*Teline splendens* → *Genista splendens*)
* laakeripurjevihma eli ruukkuvihma (*Teline stenopetala* eli *Genista stenopetala*)

## Lähteet

## Aiheesta muualla
* Kassu – Kasvien suomenkieliset nimet: Purjevihmat (''Teline'')
Maapähkinät

**Maapähkinät** (*Arachis*) on suku hernekasvien heimossa. Siihen kuuluu noin 80 lajia, joita esiintyy alkuperäisenä Etelä-Amerikassa. Suvun tunnetuin laji on maapähkinä eli satomaapähkinä (*Arachis hypogaea*), jota viljellään ravintokasvina maailmanlaajuisesti trooppisella, subtrooppisella ja lauhkealla vyöhykkeellä. Se on yksivuotinen ruoho, jonka palot kehittyvät kukinnan jälkeen kypsiksi maan alla. Maapähkinä ei ole kasvitieteellisesti pähkinä vaan palkokasvi.

## Lähteet

## Aiheesta muualla
* Suomen Lajitietokeskus: Maapähkinät (''Arachis'')
* Finto: Kassu – Kasvien suomenkieliset nimet: Maapähkinät (''Arachis'')
* ITIS: ''Arachis'' 
* Flora of China: ''Arachis''
Jill Whelan

**Jill Whelan** (s. 29. syyskuuta 1966 Oakland, Kalifornia) on yhdysvaltalainen näyttelijä. Hän on näytellyt muun muassa *[[Lemmenlaiva]]*-televisiosarjassa roolinimellä Vicki Stubing.

## Lähteet
Washington University in St. Louis

**Washington University in St. Louis** (lyh. **WashU** tai **WUSTL**) on yksityinen yliopisto Yhdysvaltojen Missourin osavaltion St. Louisissa. Sillä on noin 15&nbsp;000 opiskelijaa, joista puolet suorittaa undergraduate- ja puolet graduate-tason opintoja.

Yliopisto perustettiin vuonna 1853 nimellä *Eliot Seminary*, mutta nimettiin pian George Washingtonin mukaan.

Yliopisto tekee laajaa tieteellistä yhteistyötä Monsanto-yhtiön kanssa.

Yliopiston graduate-tason tiedekuntiin kuuluvat sosiaalityön, liiketoiminnan, oikeustieteen, lääketieteen, muotoilun ja visuaalisten taiteiden sekä insinööritieteiden koulut.
Vuonna 2016 *[[U.S. News & World Report]]* -&#8288;lehden rankingissä Washington University in St. Louis sijoitettiin 19. tilalle parhaiden yhdysvaltalaisyliopistojen joukossa. Lukuvuoden opiskelu maksoi noin 50&nbsp;000 Yhdysvaltain dollaria.

Yliopiston taidemuseolla (The Mildred Lane Kemper Art Museum) on hallussaan yksi Yhdysvaltojen suurimmista yliopistojen taidekokoelmista, johon kuuluu töitä muun muassa Pablo Picassolta ja Jackson Pollockilta. Yliopistosairaala Barnes-Jewish Hospital on yksi maan arvostetuimmista.

Suomalaissyntyinen virtausdynamiikan ja ilmailun tutkija Raimo Häkkinen (1926–2019) toimi yliopistossa professorina.

## Lähteet

## Aiheesta muualla
Nordic Challenge Cup

**Nordic Challenge Cup** (NCC) oli urheiluautosarja jossa ajettiin kolme osakilpailua vuonna 1969. Kilpailut ajettiin Suomessa ja Ruotsissa. Sarja oli edeltäjä seuraavana vuonna alkaneelle Interserie-sarjalle.

## Kilpailut

## Lopputulokset

## Lähteet

* www.racingsportscars.com 
*
Vuoden Eeva

**Vuoden Eeva** valitaan vuosittain *[[Eeva (lehti)|Eeva]]*-median lukijaäänestyksen tuloksen perusteella. Äänestyksessä palkitaan nainen, joka on edellisen vuoden aikana saavuttanut jotain merkittävää ja toiminut näin kannustavana esikuvana naisille. Vuoden Eevat ovat olleet niin kulttuurin, politiikan, tieteen ja taiteen kuin urheilun ja viihteen tekijöitä.

## Palkittuja

Vuoden Eevoja on valittu vuodesta 1976. Alla olevassa listauksessa vuosiluvut tarkoittavat sitä vuotta, jolloin valinta tehtiin.
* 1977 – Helena Takalo
* 1980 – Ritva Valkama
* 2002 – Pirjo Kauppinen
* 2003 – Kati Outinen
* 2004 – Tarja Halonen
* 2006 – Helena Ranta
* 2007 – Kristiina Elstelä
* 2008 – Jaana Laitinen-Pesola
* 2009 – Pirkko Mannola
* 2011 – Irja Askola
* 2012 – Tarja Halonen
* 2013 – Jenni Haukio
* 2014 – Raakel Lignell

Muita voittajia mm. Eeva Ahtisaari.

Vuonna 2015 Vuoden Eeva -kilpailu uudistui. Kilpailu jakautui kolmeen kategoriaan: Vuoden tähdeksi, Vuoden vaikuttajaksi ja Vuoden tulokkaaksi.
* 2015 – Paula Vesala (Vuoden tähti), Anne Berner (Vuoden vaikuttaja), Anna Rukko (Vuoden tulokas).
* 2016 – Seela Sella (Vuoden tähti)
* 2017 – Saara Aalto (Vuoden tähti), Jenni Haukio (Vuoden vaikuttaja), Mira Potkonen (Vuoden tulokas).
* 2018 – Krista Pärmäkoski (Vuoden tähti), Sirpa Jalkanen (Vuoden vaikuttaja), Ulla Kulju (Vuoden tulokas).
* 2020 – Aira Samulin
* 2021 – Elina Pekkarinen
* 2022 – Hanna Nohynek
* 2026 – Millariikka Rytkönen

## Lähteet
Death Resonance

**Death Resonance** on Soilworkin kokoelma-albumi, joka julkaistiin 19. elokuuta 2016 levymerkillä Nuclear Blast. Se sisältää uuden materiaalin lisäksi B-puolia ja harvinaisuuksia yhtyeen viideltä edelliseltä albumilta.

## Kappaleet

## Arvostelut
* Kaaoszine: 9/10
* Metal Injection: 7.5/10

## Lähteet

## Aiheesta muualla
* 
*
Wake Forest University

**Wake Forest University** (**WFU**) on yksityinen yliopisto Yhdysvalloissa, Pohjois-Carolinan Winston-Salemissa. Se on saanut nimensä alku&shy;peräisen sijainti&shy;paikkansa mukaan: oppi&shy;laitos perustettiin Raleigh’n lähistöllä sijaitsevaan Wake Forestiin vuonna 1834, mutta siirrettiin Winston-Salemiin vuonna 1956. Yliopiston toinen kampus sijaitsee Pohjois-Carolinan suurimmassa kaupungissa Charlottessa.

Vuonna 2016 *[[U.S. News & World Report]]* -&#8288;lehden rankingissä Wake Forest sijoitettiin 27. tilalle parhaiden yhdysvaltalaisyliopistojen joukossa. Vuonna 2016 *[[Times Higher Education]]* sijoitti sen maailman yliopistoista sijalle 201–250. Lukuvuoden 2016–17 opiskelumaksut ovat noin 50&nbsp;000 dollaria.

Undergraduate-opinnot Wake Forestissa tapahtuvat joko Wake Forest Collegessa tai kauppa&shy;tieteellisessä tiede&shy;kunnassa. Graduate-tason tiede&shy;kuntia on kuusi, joista parhaiten arvostettuja ovat lääke-, kauppa- ja oikeustiede.

Vuonna 2016 yliopiston tutkimuslaitoksessa onnistuttiin 3D-tulostamaan ensimmäistä kertaa elävää kudosta, joka istutettiin koe-eläimeen.

Wake Forest University tunnetaan myös vuosittaisesta korkea&shy;tasoisten konserttien ja muiden taide&shy;tapahtumien sarjasta *Secrest Artists Series*. Opiskelijat ja henkilö&shy;kunta voivat osallistua tapahtumiin ilmaiseksi.

Maaliskuussa 2019 Wake Forest ja sen urheiluvalmentaja nousivat esiin epäiltyinä lahjoman vastaanottamiseen pääsykoeskandaalissa, jossa satojen rikkaiden perheiden lapsia epäillään autetun maksusta ja vilpillisin keinoin pääsemään opiskelijoiksi Yhdysvaltojen huippuyliopistoihin.

## Lähteet

## Aiheesta muualla
Sik-Jitsu

**Sik-Jitsu** tai **Sikjitsu** (*Sik-Jitsu Fighting Systems*) on yhdysvaltalainen vapaaotteluseura, jonka perusti Rick Little. Seuran tunnetuimpia ottelijoita ovat UFC:ssä ottelevat Michael Chiesa ja Julianna Peña.

## Historia
Little perusti seuran Spokanessa, Washingtonissa, joka aluksi toimi hyvin pienissä tiloissa. Sittemmin järjestettyään turnauksia 2005 Washingtonin luoteisosassa seura sai enemmän tuloja ja siirsi toimintansa varsinaiseen harjoittelusaliin. Sik-Jitsu palkittiin Washingtonin osavaltion parhaaksi vapaaottelusaliksi vuosina 2011 ja 2012.

## Lähteet
Case Western Reserve University

**Case Western Reserve University** (lyh. **CWRU**) on yksityinen yliopisto Yhdysvalloissa Ohion osavaltion Clevelandissä. Se muodostui vuonna 1967, kun vuonna 1881 perustettu *Case Institute of Technology* ja vuonna 1826 perustettu *Western Reserve University* yhdistyivät. Yliopiston kampus sijaitsee noin 8 kilometriä Clevelandin keskustasta itään.

Case Westernin tunnetuimpia opinto- ja tutkimusaloja ovat lääketiede ja hammaslääketiede, lääketieteellinen tekniikka, liiketaloustiede, oikeustiede, hoitotiede ja sähkökemia.

Vuonna 2016 *[[U.S. News & World Report]]* -&#8288;lehden rankingissä Case Western sijoitettiin 37. tilalle parhaiden yhdysvaltalaisyliopistojen joukossa.

## Lähteet

## Aiheesta muualla
Pepperdine-yliopisto

**Pepperdine-yliopisto** () on Kalifornian Malibussa sijaitseva yksityinen yliopisto. Yliopisto noudattaa Churches of Christ -liikkeen oppeja ja vaatii opiskelijoitaan osallistumaan kristilliseen toimintaan ja teologisiin kursseihin. Vuonna 2016 *[[U.S. News & World Report]]* -&#8288;lehden rankingissä se sijoitettiin 50. parhaaksi yhdysvaltalais&shy;yliopistoksi. Pepperdinessä opiskelee noin 7&nbsp;600 opiskelijaa.

Malibun kampus sijaitsee noin tunnin ajomatkan päässä Los Angelesistä. Sen ohella Pepperdine tarjoaa graduate-tason kursseja Los Angelesissä, Irvinessa, Santa Clarassa, Encinossa ja Westlake Villagessa. Yliopistolla on toimipisteet myös liittovaltion pääkaupungissa Washingtonissa sekä Saksassa, Britanniassa, Italiassa, Sveitsissä ja Argentiinassa.

Pepperdinen opiskelijoiden suosituimpia pääaineita ovat liiketaloustieteet, erityisesti johtaminen ja markkinointi, sekä yhteiskuntatieteet ja psykologia. Lukuvuoden opinnot Pepperdinessä maksavat noin 50&nbsp;000 dollaria. Vuonna 2016 *[[Times Higher Education]]* sijoitti Pepperdinen USA:n yliopistoista sijalle 114.

Yliopiston urheilujoukkueet tunnetaan nimellä Pepperdine Waves. Yliopisto on menestynyt erityisesti lentopallossa.

## Lähteet

## Aiheesta muualla
I-60 (1929)

**I-60** oli keisarillisen Japanin laivaston vuonna 1929 valmistunut I-56-luokan sukellusvene.

## Valmistus

Alus tilattiin vuoden 1923 hankinnoissa Sasebon laivastontelakalta, missä köli laskettiin 10. lokakuuta 1927. Alus laskettiin vesille 24. huhtikuuta 1929 ja otettiin palvelukseen vielä saman vuoden lopulla 20. joulukuuta.

## Palvelus
Alus upotettiin Sundasalmessa 17. tammikuuta 1942 ja poistettiin alusluettelosta 15. maaliskuuta.

## Lähteet
*
*

### Viitteet
I-63 (1927)

**I-63** oli keisarillisen Japanin laivaston vuonna 1928 valmistunut I-56-luokan sukellusvene.

## Valmistus

Alus tilattiin vuoden 1923 hankinnoissa Sasebon laivastontelakalta, missä köli laskettiin 12. elokuuta 1926. Alus laskettiin vesille 28. syyskuuta 1927 ja otettiin palvelukseen 20. joulukuuta 1928.

## Palvelus
Alus upposi Bungonsalmessa 2. helmikuuta 1939 kolaroituaan *[[I-60 (1929)|I-60:n]]* kanssa ja poistettiin alusluettelosta 1. kesäkuuta 1940.

## Lähteet
*
*

### Viitteet
Bromipropaani

**Bromipropaani** eli **propyylibromidi** (C3H7Br) on propaanin bromattuihin johdannaisiin kuuluva orgaaninen yhdiste. Yhdistettä käytetään muun muassa liuottimena ja muiden orgaanisen yhdisteiden valmistukseen.

## Ominaisuudet
Huoneenlämpötilassa bromipropaani on väritöntä nestettä. Yhdiste liukenee vähäisessä määrin veteen ja erittäin hyvin muun muassa etanoliin ja dietyylieetteriin. Yhdiste ärsyttää ihoa, silmiä ja hengitysteitä ja kykenee imeytymään ihon läpi elimistöön. Bromipropaanille altistumisesta voi aiheutua pääsärkyä, yskää, väsymystä ja tajunnantason alenemista. Bromipropaani voi olla karsinogeeninen tai teratogeeninen..

## Valmistus ja käyttö
Bromipropaania valmistetaan bromista ja propeenista vapaaradikaaliadditiolla. Toinen tapa on propanolin ja vetybromidin välinen reaktio. Vuonna 2006 bromipropaanin maailmanlaajuinen tuotanto oli yli 20&nbsp;000 tonnia.

Bromipropaania käytetään suuria määriä valmistettaessa muita orgaanisia yhdisteitä kuten hyönteismyrkkyjä, tuoksu- ja aromikemikaaleja, kvaternäärisiä ammoniumyhdisteitä sekä lääkeaineita esimerkiksi proksimetakaiinia ja ropivakaiinia. Yhdistettä käytetään myös liuottimena kuivapesuaineissa, metallien puhdistuksessa rasvasta, elektroniikan komponenttien puhdistuksessa sekä liimoissa.

## Lähteet
I-61 (1927)

**I-61** oli keisarillisen Japanin laivaston vuonna 1929 valmistunut I-61-luokan sukellusvene.

## Valmistus

Alus tilattiin vuoden 1923 hankinnoissa Mitsubishin Koben telakalta, missä köli laskettiin 15. marraskuuta 1926. Alus laskettiin vesille 12. marraskuuta 1927 ja otettiin palvelukseen 6. huhtikuuta 1929.

## Palvelus
Alus upposi Ikinsalmessa 6. lokakuuta 1941 kolaroituaan kauppalaivan kanssa ja poistettiin alusluettelosta 1. huhtikuuta 1942.

## Lähteet
*
*

### Viitteet
I-59 (1929)

**I-59** oli keisarillisen Japanin laivaston vuonna 1930 valmistunut I-56-luokan sukellusvene.

## Valmistus

Alus tilattiin vuoden 1923 hankinnoissa Yokosukan laivastontelakalta, missä köli laskettiin 25. maaliskuuta 1927. Alus laskettiin vesille 25. maaliskuuta 1929 ja otettiin palvelukseen 31. maaliskuuta 1930.

## Palvelus
Alus nimettiin 20. toukokuuta 1942 uudelleen *I-159*:ksi. Se poistettiin alusluettelosta 30. marraskuuta 1945. Miehistö upotti aluksensa 1. huhtikuuta 1946.

## Lähteet
*
*

### Viitteet
I-62 (1928)

**I-62** oli keisarillisen Japanin laivaston vuonna 1930 valmistunut I-61-luokan sukellusvene.

## Valmistus

Alus tilattiin vuoden 1923 hankinnoissa Mitsubishin Koben telakalta, missä köli laskettiin 20. huhtikuuta 1927. Alus laskettiin vesille 29. marraskuuta 1928 ja otettiin palvelukseen 24. huhtikuuta 1930.

## Palvelus
Alus nimettiin 20. toukokuuta 1942 uudelleen *I-162*:ksi. Alus poistettiin 30. marraskuuta 1945 alusluettelosta ja sen miehistö upotti aluksensa 1. huhtikuuta 1946.

## Lähteet
*
*

### Viitteet
Sidse Babett Knudsen

**Sidse Babett Knudsen** (s. 22. marraskuuta 1968 Kööpenhamina, Tanska) on tanskalainen näyttelijä. Hänet tunnetaan muun muassa roolistaan Tanskan pääministerinä Birgitte Nyborgina televisiosarjassa *[[Vallan linnake]]*. Babett Knudsen voitti Parhaan naissivuosan Jussi-palkinnon vuonna 2018 elokuvasta *[[Ikitie]]*.

## Valikoitu filmografia

### Elokuva

### Televisio

## Lähteet

## Aiheesta muualla
*
*
Sodapop

**Sodapop** on norjalaisen popyhtye Sodan esikoisalbumi, joka julkaistiin vuonna 1999. 

Albumilta julkaistiin single I Wanna Be, joka sisältää kappaleet ”Saturnight” ja ”2 Cool 2 B Cool”. Albumilta julkaistiin seitsemän singleä vuodelta 1997. Albumin levy-yhtiö on Norske Gram. Kesken albumin äänittämisen yhtyeeseen liittyi uusi jäsen, joka ei ole mukana kaikilla kappaleilla. Albumin pääasialliset säveltäjät ovat Frank Pedersen ja Geir Wanvik.

## Kappaleet
#Saturnight
#2 Cool 2 B Cool
#Hey You 
#Happy People 
#Summer Delight
#I Say I Do 
#Dreamboy 
#Forever 
#Far Away
#Please Don’t Tease
#Tell Me 
#I Wanna Be
#One Day
Okean ljubvi (Nikolai Noskovin albumi)

**Okean ljubvi** (Океан любви, suom. *Meren rakkautta*) on venäläisen rock-muusikko Nikolai Noskovin vuonna 2002 julkaisema kokoelma-albumi..
## Kappaleet
# Eto Zdorovo (Это Здорово)
# Romans (Романс)
# Dyšu tišinoi (Дышу тишиной)
# Uznat tebja (Узнать тебя)
# Ispoved (Исповедь)
# Dobroi notši (Доброй ночи)
# Zimnja notš (Зимняя ночь)
# Sneg (Снег)
# Dai mne šans (Дай мне шанс)
# Moj drug (Мой друг)
# Primadonna (Примадонна)
# Ja tebja prošu (Я тебя прошу)

## Lähteet
Ragnar Meinander

**Ragnar Wilhelm Hilding Meinander** (4. helmikuuta 1918 Pietarsaari – 11. maaliskuuta 1989 Kauniainen) oli suomalainen virkamies, oppiarvoltaan lakitieteen lisensiaatti, hallitusneuvos. Hän oli kouluhallituksen kouluneuvos 1946–1961, opetusministeriön yleisen osaston päällikkö 1966–1976 ja neuvotteleva virkamies 1976–1979.

Meinanderin veli oli taloustieteilijä Nils Meinander.

## Lähteet
Pertti Mattila

**Pertti Esko Juhani Mattila** (s. 28. maaliskuuta 1948 Kuusankoski) on suomalainen matemaatikko. Hän on ollut 1989–2003 Jyväskylän yliopiston ja vuodesta 2003 Helsingin yliopiston matematiikan professori.

Mattilä väitteli tohtoriksi Helsingin yliopistossa vuonna 1973 ja jatkoi opintojaan ulkomailla, muun muassa Princetonin yliopistossa. Hänen tutkimuskohteenaan ovat olleet fraktaalit. Vuosina 2002–2007 hän oli Jyväskylän yliopiston ja Helsingin yliopiston yhteishankkeen ”Geometrinen analyysi ja matemaattinen fysiikka” -tutkimuksen huippuyksikön johtaja.

## Tunnustuksia
* Suomalaisen tiedeakatemian jäsen 1996
* Magnus Ehrnroothin säätiön palkinto, 2000
* Suomen Tiedeseuran jäsen 2007

## Lähteet
Okean ljubvi (Kristina Orbakaiten albumi)

**Okean ljubvi** (Океан любви, suom. *Meren rakkautta*) on venäläisen laulaja Kristina Orbakaitein vuonna 2003 julkaisema kokoelma-albumi.

## Kappaleet
# Любовь, Которой Больше Нет (feat. Avraam Russo)
# Как Жаль
# Бесприютная Душа
# Бежит Река
# Сказка Для Двоих
# Горькое Похмелье
# Обещание
# Навсегда
# Ну Почему?
# Давай Не Портить Вечер
# Дождь
# Если Дождь По Стеклу
# Все, Что Им Нужно, Это Только Любовь
# Позови Меня
# Последнее Свидание
# Без Тебя
# Ты
# Зеркальце
# Да-Ди-Дам

## Lähteet
Olli Mennander

**Olli Adolf Mennander** (6. kesäkuuta 1936 Mikkeli – 6. lokakuuta 2012 Helsinki) oli suomalainen diplomaatti, koulutukseltaan valtiotieteiden kandidaatti. Hän oli Suomen suurlähettiläs Genevessä olevien kansainvälisten järjestöjen pysyvässä edustustossa 1986–1989, ulkoministeriön neuvotteleva virkamies 1989–1991, suurlähettiläs Brysselissä 1991–1996 ja Bernissä 1996–2001. Hän oli akkreditoituna Vatikaaniin vuodesta 1991 Mennanderin puoliso oli viulutaiteilija Helena Lehtelä.

## Lähteet
Esko Mikkonen

**Esko Uuras Antero Mikkonen** (s. 18. elokuuta 1948 Sääminki) on suomalainen metsätieteilijä. Hän on ollut Helsingin yliopiston metsäteknologian professori. Hänen tutkimuskohteenaan ovat olleet puunhankinnan ja -keruun asiantuntijajärjestelmät. Hänet valittiin lokakuun alusta 2010 yliopiston Metsätieteiden laitoksen johtajaksi.

## Lähteet
Sokolin lentoasema

**Sokolin lentoasema** (, *Aeroport Sokol*) sijaitsee Magadanin kaupungissa Sokolin asutuskeskuksessa Venäjällä. Lentoasemaa käyttävät muun muassa lentoyhtiöt Aeroflot ja Yakutia Airlines, jotka lentävät muun muassa Moskovaan, Anadyriin ja Vladivostokiin sekä moniin muihin Venäjän kaupunkeihin.

## Lähteet

## Aiheesta muualla
* Lentoaseman kotisivut
Vereinigte Stahlwerke

**Vereinigte Stahlwerke AG** oli saksalainen terästeollisuuden yhtymä.
Yhtiö tuotti takkirautaa, teräsharkkoja ja -levyjä ja hiiltä ja koksia teräksen valmistukseen. Yhtymän tuotteita käytettiin aseteollisuudessa, ja sen tuotteet olivat siten keskeisiä natsi-Saksan asevarustelussa.

Vereinigte Stahlwerke perustettiin 1926, kun taloudellinen paine pakotti useat terästehtaat yhteen. Pääkonttori oli Düsseldorfissa Länsi-Saksassa.

Yhtymään kuuluivat Thyssen AG, Phönix Gruppe, Rheinische Stahlwerke, Rhein-Elbe-Union GmbH, Deutsch-Luxemburgische Bergwerks- und Hütten-AG, Bochumer Verein ja Gelsenkirchener Bergwerks-AG. Yhtymä yhdisti saman katon alle valtaosan terästeollisuuden yrityksistä, mutta siihen eivät kuitenkaan kuuluneet Hoesch AG, Krupp AG, Klöckner-Werke, Gutehoffnungshütte tai Mannesmann.

VS:n Dinslakenin tehtaalla otettiin käyttöön Euroopan ensimmäinen kuumavalssauslinja teräslevyjen valmistukseen elokuussa 1937.

## Katso myös
*IG Farben

## Lähteet
Valde Mikkonen

**Valde Tapani Mikkonen** (8. joulukuuta 1934 Suomussalmi – 7. heinäkuuta 2022 Helsinki) oli suomalainen psykologi. Hän oli Helsingin yliopiston liikenteen psykologian professori 1985–1989, sen jälkeen Liikenneturvan toimitusjohtaja. Hänen tutkimuskohteitaan olivat oppiminen ja liikenneturvallisuus. Liikenneturvan jälkeen hän oli Valmixa Oy:n toimitusjohtaja ja tutkija.

## Lähteet

## Aiheesta muualla
* Valde Mikkosen muistokirjoitus ''Helsingin Sanomissa''
Mercer University

**Mercer University** on yliopisto Yhdysvaltojen Georgian osavaltion Maconissa. Vuonna 1833 perustettu Mercer on osavaltion vanhin yksityinen yliopisto, jossa opiskelee noin 8&nbsp;600 opiskelijaa. Maconin ohella sillä on kampukset Atlantassa, Savannah’ssa ja Columbusissa.

Mercerissä opiskelevien suosituimpia pääaineita ovat liiketaloustiede (etenkin johtaminen ja markkinointi), biologia ja biotieteet, tekniikka, yhteiskuntatieteet ja psykologia.

Vuonna 2016 *[[U.S. News & World Report]]* -&#8288;lehden rankingissä se sijoitettiin 135. tilalle parhaiden yhdysvaltalaisyliopistojen joukossa. Parhaan vastineen rahalle antavien yliopistojen kategoriassa Mercer tuli sijalle 24. Vuoden opinnot Mercerissä maksavat ilman asumiskuluja noin 35&nbsp;000 dollaria.

Helmikuussa 2023 Mercer University joutui 12 päivää kestäneen tietomurron kohteeksi, mutta asia havaittiin vasta saman vuoden huhtikuussa. Tietomurron tekijät saivat haltuunsa yhteensä yli 90&nbsp;000 Mercer Universityn opiskelijan ja työntekijän henkilötietoja. Yliopiston tietoturvaa on tietomurron paljastumisen jälkeen arvosteltu puutteelliseksi.

## Lähteet

## Aiheesta muualla
Ryōichi Taguchi

**Ryōichi Taguchi** (, s. 1. joulukuuta 1986) on japanilainen ammattinyrkkeilijä ja hallitseva WBA-liiton tunnustama alemman kärpässarjan mestari.

Taguchi otteli uransa alun lähinnä japanilaisia nyrkkeilijöitä vastaan. Ensimmäisessä Japanin-mestaruusottelussa käyty kamppailu päättyi ratkaisemattomaan. Toisen tappionsa Taguchi kärsi vasta neljättä ammattinyrkkeilyotteluaan otelleelle Nayoa Inouelle.

WBA-liiton mestaruuden Taguchi voitti vuonna 2014 voittaen Alberto Rosselin kaikin tuomariäänin 12-eräisen ottelun jälkeen. Taguchi on puolustanut mestaruutta viidesti.

## Lähteet

## Aiheesta muualla
*Ammattinyrkkeilyottelut boxrec.com sivustolla
Friedhelm Busse

**Friedhelm Busse** (4. helmikuuta 1929 – 23. heinäkuuta 2008) oli saksalainen kansallissosialistinen poliitikko, jonka aktiiviura ajoittui pääasiassa natsi-Saksan kukistumisen jälkeiseen aikaan. Hän palveli SS-divisioona Hitlerjugendissa vuonna 1945 ja sodan jälkeen Bund Deutscher Jugend -nimisessä organisaatiossa, jota CIA koulutti, rahoitti ja varusti sissisodankäyntiin Neuvostoliiton mahdollisen miehityksen varalta. Busse liittyi 1960-luvulla Saksan kansallisdemokraattiseen puolueeseen, mutta hänet erotettiin puolueesta liiallisen radikaalisuuden takia.

Vuonna 1981 Bussen johtaman ryhmän jäseniä oli mukana ampumavälikohtauksessa, jossa kaksi poliisia haavoittui ja kaksi uusnatsia kuoli. Bussen hallusta löytyi aseita ja räjähteitä, joiden hankintaa oli rahoitettu pankkiryöstöillä. Häntä pidettiin Länsi-Saksan vaarallisimpana uusnatsina. 

Vuonna 1983 Saksan historian laajimmassa uusnatseja vastaan käydyssä oikeudenkäynnissä Busse sai lähes neljän vuoden vankeustuomion aseiden ja varastetun tavaran hallussapidosta. Vapauduttuaan vankilasta hän alkoi johtaa pientä ryhmittymää, jonka nimi oli Vapaa työväenpuolue (FAP).

Busse jäi eläkkeelle vuonna 2004 ja kuoli neljän vuoden kuluttua. Hautajaisissa arkun päälle pantiin natsi-Saksan sotalippu, mutta viranomaiset avasivat haudan myöhemmin ja poistivat lipun.

## Lähteet
Andalo

**Andalo** on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta koostuu kahdestatoista kylästä, ja se sijaitsee Dolomiiteilla Dolomiti di Brentan itäisellä rinteellä sijaitsevalla tasangolla. 

## Matkailu
Andalo on suosittu matkailukohde ympäri vuoden. Talvisin Paganellan hiihtokeskuksessa on 50 kilometriä laskettelurinteitä. Muita alueen nähtävyyksiä on järvi Lago di Molveno sekä Adamello-Brentan luonnopuisto.

## Lähteet

## Aiheesta muualla
Sakari Moberg

**Sakari Johannes Moberg** (s. 20. marraskuuta 1942 Sodankylä) on suomalainen kasvatustieteilijä ja Jyväskylän yliopiston erityispedagogiikan emeritusprofessori.

## Koulutus
Moberg valmistui ylioppilaaksi Rovaniemen yhteislyseosta 1961 ja kansankoulunopettajaksi Jyväskylässä 1965, kasvatustieteiden maisteriksi 1969, lisensiaatiksi 1973 ja tohtoriksi1979 väitöskirjalla *Leimautuminen erityispedagogiikassa*. Moberg on sotilasarvoltaan vänrikki.

## Työura
Moberg oli kansakoulunopettaja Sodankylän kunnassa 1962–1963, Kiikan kunnassa 1965–1966 ja erityisopettaja Jyväskylän maalaiskunnassa 1966–1967 ja  Jyväskylän kaupungissa 1967–1969. Moberg oli Jyväskylän yliopiston erityispedagogiikan lehtori 1969–1973, apulaisprofessori 1973–1990 ja professori 1990–2006. 

Moberg oli vieraileva professori Kenyattan yliopistossa Nairobissa 1987–1988, erityisopettajien kouluttaja Hararessa Zimbabwessa 1988, vieraileva tutkija Wayne State Universityssa Detroitissa 1993–1994 sekä asiantuntija Sambian koulutusprojektissa (BESSIP) 2000–2001.

Mobergin tutkimuskohteita ovat erityisopetus, leimautuminen ja inklusiivinen opetus.

## Huomionosoitukset
Moberg on Lapin yliopisto  kunniatohtori.

## Perhe
Mobergin vanhemmat ovat seppä Armas Moberg ja Miina Moberg (os. Sipola).  Mobergin puoliso vuodesta 1966 on peruskoulunopettaja Riitta Moberg (os. Kontturi, s. 1944). Mobergilla on yksi lapsi.

## Julkaisuja

* *Erityispedagogiikan perusteet* (yhdessä J. Hautamäen, J. Kivirauman, U. Lahtisen, H. Savolaisen ja S. Vehmaksen kanssa), 3. painos, 2015.
* *Erityispedagogiikka tieteenä* (yhdessä muiden kanssa) 1993.
* *Erityispedagogiikan metodologinen perusta* (Kari Tuunaisen kanssa) 1989. 
* *Erilaiset oppilaat* (toim.) 1982.

## Lähteet

## Kirjallisuutta
*  M. Kuorelahti & T. Saloviita (toim.) *Erityiskasvatus ja integraatio*. Juhlakirja: *Prof. Sakari Moberg 60 v.* Research Reports 74. Department of Special Eduction. University of Jyväskylä, 2002.
Georgian osavaltionyliopisto

**Georgian osavaltion&shy;yliopisto** () on julkinen yliopisto Yhdysvaltojen Georgian osavaltion Atlantassa. Se on yksi University System of Georgiaan kuuluvista neljästä tutkimus&shy;yliopistosta; muut ovat  Georgian yliopisto, Georgia Institute of Technology ja Augusta University. 

Georgia Statessa opiskelee noin 53&nbsp;000 opiskelijaa. Atlantan keskustakampuksen lisäksi GSU:lla on kampukset  Alpharettassa, Clarkstonissa, Decaturissa, Dunwoodyssa ja Newtonin piirikunnassa.

Vuonna 2016 *[[U.S. News & World Report]]* -&#8288;lehden yliopistorankingissä Georgia State sijoitettiin 132. tilalle parhaiden yhdysvaltalais&shy;yliopistojen joukossa. Samana vuonna *[[Times Higher Education]]* sijoitti sen maailman yliopistoista sijalle 401–500. Yliopiston arvostetuimpia opetusaloja ovat kauppatiede, oikeustiede ja kasvatustiede..

## Kuvia

File:BestRialtoMarquee.jpg|GSU:n esittävien taiteiden Rialto-keskus
File:Georgia State University College of Law Building.jpeg|Oikeustieteellinen tiedekunta
File:Georgia Perimeter College - Clarkston Campus.jpg|Clarkstonin kampus
File:GSU Sports Arena Barefoot Game.jpg|GSU:n koripalloareena


## Lähteet

## Aiheesta muualla
Muggiò

**Muggiò** on kunta Pohjois-Italiassa Monza e Brianzan maakunnassa Lombardian alueella. Kunta vaurastui 1700-luvulla, kun eräät milanolaiset aatelisperheet, kuten Casati ja Isimbardi, rakennuttivat sinne maaseutuasuntojaan.

## Nähtävyyksiä
Kaupungin nähtävyyksiä on uusklassinen huvila Villa Casati Stampa ja sen englantilainen puutarha. Lisäksi kaupungin keskustassa on lukuisia muitakin palatseja.

## Tunnettuja kuntalaisia
* Arianna Errigo, miekkailija ja olympiavoittaja 2012
* Giacomo Nizzolo, maantiepyöräilijä

## Lähteet

## Aiheesta muualla
Wayne State University

**Wayne State University** (**WSU**) on Yhdysvaltojen Michiganissa toimiva julkinen osavaltionyliopisto, jonka pääkampus sijaitsee Detroitissa ja viisi pienempää kampusta eri puolilla Detroitin metropolialuetta. Wayne Statessa opiskelee noin 27&nbsp;000 opiskelijaa, mikä tekee siitä osavaltion kolmanneksi suurimman Michiganin yliopiston ja Michiganin osavaltionyliopiston jälkeen.

Yliopiston opinto- ja tutkimusaloista arvostetuimpia ovat oikeustiede, sairaanhoito, lääketiede, farmasia, terveystieteet, fysiikka, tähtitiede ja matematiikka.

Vuonna 2016 *[[Times Higher Education]]* sijoitti Wayne Staten maailman yliopistoista sijalle 351–400.

## Lähteet

## Aiheesta muualla
Kirsti Muinonen

**Kirsti Mirjami Muinonen**, o.s. *Tommila* (s. 16. maaliskuuta 1943 Helsinki) on suomalainen aiemmin Raahessa, mutta nykyisin Oulussa vaikuttava taidemaalari. Aiemmin hänen maalauksena herättivät surrealistisia ja älyllisiä pohdiskeluja. Niissä on avaruudellinen tilavaikutelma. 2000-luvulla hän on siirtynyt abstraktimpaan suuntaan ja tehnyt myös tilateoksia. Hän nimittää työskentelytapaansa meditatiiviseksi.

Muinonen opiskeli Suomen Taideakatemian koulussa 1966-1970 ja Taideteollisessa korkeakoulussa. Hänen näyttelyitään on ollut mm Oulun taidemuseossa ja Galleria Harmajassa. Hän sai taiteen valtionpalkinnon 1981 ja Raahen kaupungin taidepalkinnon 1982.

## Julkiset teokset

Rantasalmen Järviluontokeskus Rantasalmi, Oulun Seudun ammattikorkeakoulu, Oulu. Metsokankaan monitoimitalo, Oulu.

## Lähteet
Okean ljubvi

**Okean ljubvi** () voi tarkoittaa:

* *[[Okean ljubvi (Nikolai Noskovin albumi)|Okean ljubvi]]*, Nikolai Noskovin albumi vuodelta 2003
* *[[Okean ljubvi (Kristina Orbakaiten albumi)|Okean ljubvi]]*, Kristina Orbakaiten albumi vuodelta 2002.
Michael Nader

**Michael Nader** (19. helmikuuta 1945 Saint Louis, Missouri – 23. elokuuta 2021) oli yhdysvaltalainen näyttelijä.

Nader esiintyi televisiossa useissa saippuasarjoissa. 1970-luvun puolivälissä hän oli mukana *[[As the World Turns]]* -sarjassa. Seuraavalla vuosikymmenellä Nader kiinnitettiin *[[Dynastia (vuoden 1981 televisiosarja)|Dynastiaan]]*, jossa hän esitti Alexis Colbyn (Joan Collins) kolmatta aviomiestä Dex Dexteriä. Myöhemmin hän sai roolin sarjasta *[[All My Children]]*.

Nader näytteli muun muassa elokuvissa *[[Bikini Beach]]* (1964) ja *[[Nick Knight – keskiyön kyttä]]* (1989). Hän myös vieraili televisiosarjoissa *[[Magnum (televisiosarja)|Magnum]]*, *[[Kova laki: Erikoisyksikkö]]* ja *[[Todistettavasti syyllinen]]*.

## Lähteet

## Aiheesta muualla
* 
*
Vinadio

**Vinadio** on kunta Pohjois-Italiassa Cuneon maakunnassa Piemonten alueella. Se sijaitsee Sturajoen laaksossa Italian ja Ranskan rajaseudulla. Sijaintinsa takia siellä on vahva linnoitus *Forte di Vinadio*. Kunnan nähtävyyksiä on Euroopan korkeimmalla paikalla sijaitseva pyhäkkö *Santuario di Sant’Anna*. Se sijaitsee 2&nbsp;035 metrin korkeudella.


Tiedosto:Vinadio-Forte_Albertino-DSCF8603.JPG|Forte di Vinadio
Tiedosto:Vinadio-Santuario_Sant'Anna-IMG_1073.JPG|Santuario di Sant’Anna


## Lähteet

## Aiheesta muualla
Marija Botškarjova

**Marija Leontjevna Botškarjova** (, 1889 Novgorodin kuvernementti – 16. toukokuuta 1920 Krasnojarsk) oli venäläinen sotilas, joka taisteli ensimmäisessä maailmansodassa ja perusti myöhemmin vuoden 1917 vallankumouksen aikana Venäjän väliaikaisen hallituksen puolella taistelleet naisten kaartit.

## Elämä
Novgorodin kuvernementissa syntynyt Botškarjova muutti kotoaan 15-vuotiaana Siperian Tomskiin, jossa hän avioitui paikallisen talonpojan kanssa. Pian hän kuitenkin erosi väkivaltaisesta miehestään. Hänet pakotettiin työskentelemään jonkin aikaa myös prostituoituna, ennen kuin hän tutustui Jakov Buk -nimiseen juutalaismieheen, jonka kanssa hän avasi lihakaupan Sretenskin kaupungissa. Vuonna 1912 Buk kuitenkin karkotettiin Jakutskiin ja sieltä edelleen Amgaan, jonne Botškarjova seurasi miestään.

Ensimmäisen maailmansodan sytyttyä 1914 Botškarjova jätti myös väkivaltaiseksi osoittautuneen Bukin ja liittyi keisarillisen armeijan jalkaväkeen keisari Nikolai II:n erityisluvalla. Myöhemmin Botškarjova haavoittui kahdesti itärintaman taisteluissa. Tsaarinvallan kukistuttua 1917 helmikuun vallankumouksessa Venäjän väliaikainen hallitus määräsi hänet muodostamaan kokonaan naisista koostuvan sotilasyksikön, joka sai nimekseen *1. naisten kuolemanpataljoona*. Siihen liittyi aluksi parituhatta vapaaehtoista, mutta lopulta jäljelle jäi vain 300 innokkaimmaksi osoittautunutta. Botškarjovan kaarti toimi myös punaisten perustamille Suomen sisällissodan naiskaartien esikuvana.

Lokakuun vallankumouksen jälkeen bolševikit karkottivat Botškarjovan entiselle kotiseudulleen Tomskiin, josta hän kuitenkin palasi Pietariin jo vuoden 1918 alussa. Kun Botškarjovalla paljastui olleen yhteyksiä valkoiseen armeijaan, bolševikit antoivat hänelle kuolemantuomion, joka kuitenkin muutettiin karkotukseksi. Huhtikuussa 1918 Botškarjova matkusti Vladivostokin kautta Yhdysvaltoihin, jossa hän keskusteli Venäjän tilanteesta presidentti Woodrow Wilsonin kanssa ja saneli New Yorkissa muistelmansa venäläiselle emigranttikirjailijalle Isaac Don Levinelle. Yhdysvalloista Botškarjova jatkoi matkaa Britanniaan, josta hän kuningas Yrjö V:n tavattuaan palasi jälleen Neuvosto-Venäjälle. Botškarjova matkusti Pohjois-Venäjän interventioon osallistuvien brittijoukkojen mukana Vienanmeren rannalla sijaitsevaan Arkangeliin ja jatkoi sieltä edelleen huhtikuussa 1919 Tomskiin. Botškarjovan tarkoituksena oli nyt koota amiraali Aleksandr Koltšakin joukkojen alaisuuteen naisista muodostettu lääkintäosasto, mutta hän jäi jälleen bolševikkien vangiksi, ja salainen poliisi Tšeka teloitti hänet Krasnojarskissa toukokuussa 1920.

## Lähteet
*Мария Леонтьевна Бочкарева  Знаменитые женщины. 

### Viitteet

## Aiheesta muualla
Sinulle on postia (televisiosarja)

**Sinulle on postia** on syksyllä 2016 MTV3-kanavalla esitetty tositelevisiosarja, jossa ihmiset voivat lähettää kirjeen heille tärkeille henkilöille. Aiheena voivat olla muun muassa kiitos, rakkaus tai anteeksipyyntö. Ohjelmassa juontajat Tuija Pehkonen, Juuso Mäkilähde ja Lorenz Backman toimittavat kirjeet niiden vastaanottajille.

Ohjelmaan haettiin osallistujia keväällä 2016 ja ohjelman tekijät saivat ilmoittautumisia yli 1000 kappaletta. Ohjelmassa myös muun muassa Mira Luoti ja Joel Hallikainen lähettävät kirjeet lähimmilleen.

*Sinulle on postia* -ohjelmaformaatti palkittiin keväällä 2017 Cannesissa International Format Awards -kilpailun Best Brand Driven Format -kategoriassa.

## Jaksot

## Lähteet

## Aiheesta muualla
* Ohjelman traileri MTV:n YouTube-kanavalla
Suomi valtaistuimen edessä (albumi)

**Suomi valtaistuimen edessä** on studioalbumi suomalaiselta Contemporary Christian Music -yhtyeeltä Suomi valtaistuimen edessä. Albumi julkaistiin marraskuussa 2012 Missiokustannuksen kautta. Levy tehtiin yhdessä brasilialaisen Diante do Trono -yhtyeen kanssa, jonka johtaja on Ana Paula Valadão.

Ana Paula laulaa suomeksi. Levy tehtiin Ana Paulan Suomi valtaistuimen edessä -kiertuetta varten.

## Kappaleet
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Missiomaailma sivu
Magma (Gojiran albumi)

**Magma** on ranskalaisen metalliyhtye Gojiran kuudes studioalbumi. Se julkaistiin 17. kesäkuuta 2016 levymerkillä Roadrunner Records. Albumi on nauhoitettu yhtyeen omalla New Yorkissa sijaitsevalla Silver Cord -studiolla. Magma käsittelee muusikkoveljesten Joe ja Mario Duplantierin äidin vakavaa sairautta sekä kuolemaa, ja se on tunnelmaltaan raskas, synkkä ja epätoivoinen.

Albumi debytoi Suomen virallisen listan sijalla 5, ja se pysyi listalla yhteensä neljä viikkoa.

## Kappaleet

## Kokoonpano
* Joe Duplantier – laulu, kitara, huilu, tuottaja, miksaaja, sovittaja
* Christian Andreu – kitara
* Jean-Michel Labadie – basso
* Mario Duplantier – rummut

## Vastaanotto

Albumi sai hyvän vastaanoton. Arvostelujen keskiarvoja mittaavan Metacriticin arvio Magmasta on 84/100, joka perustuu 11 arvioon. Kaaoszinen Tommi Lindfors kehui erityisesti laulaja Joe Duplantierin ja basisti Jean-Michel Labadien antaumuksellista ja raivoisaa tulkintaa, ja antoi albumille arvosanan 9–. Soundin Vesa Siltanen antoi albumille neljä tähteä viidestä. Hän sanoi yhtyeen onnistuneen uusiutumaan. Hän sanoi kokonaisuuden olevan tunnelmallinen ja raskaspoljentoinen draamankaari, vaikka se eteneekin ajoittain liiankin painavaksi ja jopa yksitoikkoiseksi. V2.fi-sivuston Jesse Kärkkäinen kehui yhtyeen tuoretta ja yksinkertaisempaa otetta sekä sävellysten mielenkiintoisuutta, mutta koki levyn laadun notkahtavan loppua kohden.

## Lähteet

## Aiheesta muualla
* 
*
Barnetin taistelu

**Barnetin taistelu** () oli 14. huhtikuuta 1471 käyty Ruusujen sodan taistelu. Se käytiin Englannissa Barnetin pohjoispuolella Lancasterin ja Yorkin sukujen kannattajien välillä.

Taistelu käytiin sankassa sumussa. Sumun vuoksi Lancasterin puolella taistelleet Montagun markiisi John Nevillen miehet hyökkäsivät vahingossa samalla puolella taistelleiden Oxfordin jaarli John de Veren joukkojen kimppuun, mikä aiheutti kaaoksen Lancasterin joukoissa. Yorkin joukot käyttivät sekasortoa hyväkseen ja löivät Lancasterin miehet. John Neville sai surmansa jo taistelussa, minkä lisäksi Warwickin jaarli Richard Neville surmattiin taistelun jälkeen tämän yrittäessä paeta paikalta. Richard Neville oli kuollessaan yksi oman aikansa suosituimmista ja vaikutusvaltaisimmista aatelisista, minkä vuoksi hänen kuolemansa oli suuri takaisku Lancasterin kannattajille.

Shakespeare dramatisoi Barnetin taistelun Henrik VI -näytelmän kolmannessa osassa.

## Lähteet
Sinulle on postia

**Sinulle on postia** tarkoittaa seuraavia asioita:

* *[[Sinulle on postia (elokuva)|Sinulle on postia]]* (*You’ve Got Mail*), Nora Ephronin ohjaama yhdysvaltalainen elokuva
* *[[Sinulle on postia (televisiosarja)|Sinulle on postia]]*, suomalainen tositelevisiosarja.
Zeid Ra’ad Al Hussein

**Zeid Ra’ad Al Hussein** ( on jordanialainen aatelinen ja diplomaatti. Hän toimi Yhdistyneiden kansakuntien ihmisoikeuskomissaarina vuosina 2014-2018. Sitä ennen hän toimi Jordanian pysyvänä YK-edustajana New Yorkissa. Hän on rikosoikeuden asiantuntija ja keskittynyt muun muassa konfliktien jälkeiseen jälleenrakennukseen sekä sotarikoksiin. Hän on toiminut myös ydinturvallisuuskysymyksissä ja seksuaalisen hyväksikäytön vastaisissa operaatioissa. Kokemusta hänellä on muun muassa Jugoslavian hajoamissodista. 

Zeid otti kantaa myös Yhdysvaltain presidentinvaaleihin 2016 arvostelemalla Donald Trumpin näkemyksiä koskien kidutusta ja vähemmistöjen oikeuksia. Hollantilainen oikeistopopulisti Geert Wilders vastasi usealle poliitikolle esitettyyn jyrkkään kritiikkiin sanomalla prinssin olevan typerys (”utter fool”), ja jatkoi tämän olevan yksi syy lisää hankkiutua eroon Yhdistyneistä kansakunnista. 

Zeidillä on Bachelor of Arts -tutkinto John Hopkins Universitystä sekä filosofian tohtorin arvo Cambridgen yliopistosta. Hänellä on vaimo ja kolme lasta. 

## Lähteet
Sulkotrioni

**Sulkotrioni** (C14H13SClO5) on triketoneihin ja sulfoneihin kuuluva orgaaninen yhdiste. Yhdistettä käytetään maataloudessa herbisidinä.

## Ominaisuudet
Huoneenlämpötilassa sulkotrioni on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin muun muassa asetoniin, dikloorimetaaniin, ksyleeniin ja klooribentseeniin. Sulkotrionin herbisidiset ominaisuudet perustuvat siihen, että se jäljittelee luonnollista fytotoksista yhdistettä leptospermonia ja estää p-hydroksifenyylipyruvaattidioksigenaasientsyymin toimintaa. Tällöin kasvien tarvitsemien plastokinonin ja karotenoidien biosynteesi estyy. Sulkotrioni imeytyy kasveihin lehtien välityksellä.n

## Valmistus ja käyttö
Sulkotrionia valmistetaan lähtemällä m-metyylimerkaptoklooribentseenistä, joka reagoi ketoniksi Friedel–Crafts-asylointireaktiolla asetyylikloridin kanssa alumiinikloridin toimiessa katalyyttinä. Seuraavassa vaiheessa tuote hapetetaan sulfoniksi natriumhypokloriitin avulla. Viimeisessä vaiheessa tuote reagoi 1,3-sykloheksaanidionin kanssa muodostaen sulkotrionia.

Sulkotrionia käytetään rikkaruohomyrkkynä erityisesti maissiviljelmillä ja sitä voidaan käyttää yhdessä muiden rikkaruohomyrkkyjen kanssa. Aine levitetään suspensiona.

## Lähteet

## Aiheesta muualla
Baer

**Baer** on muun muassa seuraavien henkilöiden sukunimi:

* Anna Elisabeth Baer (1722–1799), suomalainen kauppias ja laivanvarustaja
* Bruno Baer, suomalainen näyttelijä
* Buddy Baer, oik. *Jacob Henry Baer* (1915–1986), yhdysvaltalainen nyrkkeilijä
* Édouard Baer (s. 1966), ranskalainen näyttelijä
* Karl Erik Fabian Edvard Knut von Baer (1802–1862), suomalainen Venäjän armeijan kenraalimajuri
* Karl Ernst von Baer (1792–1876), virolainen biologi
* Katarina Baer (s. 1969), suomalainen toimittaja
* Lars Anders Baer (s. 1952), ruotsalainen poronhoitaja ja saamelaispoliitikko
* Max Baer (1909–1959), yhdysvaltalainen ammattilaisnyrkkeilyn raskaansarjan maailmanmestari
* Ralph Baer (1922–2014), saksalaissyntyinen yhdysvaltalainen keksijä
* Rebekka Baer, suomalainen näyttelijä
* Richard Baer (1911–1963), Auschwitzin keskitysleirin komendantti
* Riina Baer (s. 1993), suomalainen salibandyn pelaaja 
* Willy Baer (1875–1961), Suomessa vaikuttanut saksalainen kuvataiteilija
* Zacharias Baer, *Zacharias Ursinus* (1534–1583), saksalainen reformoitu teologi ja yksi Heidelbergin katekismuksen laatijoista.
Pete ja lohikäärme Elliott (vuoden 2016 elokuva)

**Pete ja lohikäärme Elliott** (Pete’s Dragon) on vuonna 2016 ensi-iltansa saanut Disneyn perhe-elokuva, jonka on ohjannut David Lowery. Se on uusintaversio samannimisestä elokuvasta vuodelta 1977. Alkuperäisen elokuvan piirretty lohikäärme on tällä kertaa toteutettu tietokoneanimaationa.

## Näyttelijät

Suomenkielisen dialogin on kääntänyt Jukka Jaatinen ja sen on ohjannut Samuel Harjanne.

## Lähteet

## Aiheesta muualla
*
Melbournen yliopisto

**Melbournen yliopisto** () on australialainen julkinen tutkimusyliopisto, jonka pääkampus sijaitsee Melbournessa ja muut sen esikaupunkialueilla sekä muualla Victorian osavaltiossa. Vuonna 1853 perustettu yliopisto on Australian toiseksi vanhin, kolme vuotta nuorempi kuin Sydneyn yliopisto. Siellä on noin 50&nbsp;000 opiskelijaa.

Vuonna 2016 *[[Times Higher Education]]* sijoitti Melbournen yliopiston sijalle 33 maailmassa. Shanghai-rankingissa 2015 yliopisto sijoittui tilalle 44 parhaana australialaisyliopistona.

2000-vuosikymmenen lopulta lähtien Melbournen yliopisto on kärsinyt julkisen rahoituksen leikkauksista, irtisanomisista ja huonosta työilmapiiristä. Yliopiston uudistetusta ja ”tyhmennettynä” pidetystä opetussuunnitelmasta nousi 2000-luvulla keskustelua, ja vuonna 2008 sai ensi-iltansa sitä ruotiva satiirinen musikaali *Melbourne Model*.

## Lähteet

## Aiheesta muualla
Nagra

**Nagra** on puolalais&shy;syntyisen sveitsi&shy;läisen keksijän Stefan Kudelskin 1950-luvun alusta asti kehittämä kannettavien nauhurien tuote&shy;sarja ja siitä kehittyneiden digitaalisten äänen&shy;tallentimien tuote&shy;merkki. Nagra-nauhureita käytettiin 1950-luvulta alkaen ammatti&shy;käytössä, erityisesti radio-, televisio- ja elokuva&shy;tuotannon työ&shy;välineenä studion ulko&shy;puolella tehtävään äänen tallen&shy;tamiseen. Sittemmin Nagra-tuotesarja on kehittynyt ja laajentunut pienempiin nauha&shy;kokoihin, digitaa&shy;liseen äänen&shy;tallennukseen ja kova&shy;levyä käyttäviin tallentimiin.

Nykyiset Nagra SD -äänentallentimet ovat kooltaan enää sanelukoneen luokkaa, mutta niiden äänenlaatu on parhaimmillaan studiotasoista.

## Historiaa
Puolassa syntynyt, Sveitsissä opiskellut sähköinsinööri&shy;opiskelija Stefan Kudelski patentoi vuonna 1951 maailman ensimmäisen kannettavan, paristo&shy;käyttöisen Nagra I -kelanauhurin. Kenkä&shy;laatikon kokoisen laitteen äänen&shy;laatu oli lähes yhtä hyvä kuin silloisten puhelin&shy;kopin kokoisten studio&shy;nauhureiden. Ensimmäiset tilauksensa Kudelski sai sveitsi&shy;läisiltä radio&shy;yhtiöiltä.

Vuonna 1958 Kudelski esitteli elokuva&shy;käyttöön tarkoitetun Nagra III -nauhurin, jonka avulla ääni voitiin synkronoida elokuva&shy;kameran kuvaamaan materiaaliin filmi&shy;ruudun tarkkuudella. Kevyt nauhuri ja samaan aikaan kevyemmiksi kehittyneet elokuva&shy;kamerat aloittivat uuden&shy;laisen elokuvan&shy;teon aidoissa ympäristöissä studioiden ulko&shy;puolella. Tästä kiinnos&shy;tuivat ensimmäisten joukossa ranska&shy;laisen uuden aallon ohjaajat kuten Jean-Luc Godard ja François Truffaut. Yhdys&shy;valloissa ensimmäisiä Nagran käyttäjiä oli dokumentaristi D. A. Pennebaker, ja myös Hollywood innostui kevyestä ääni&shy;kalustosta niin, että käytännössä kaikki amerikkalais&shy;elokuvat äänitettiin Nagra-nauhureilla vuodesta 1961 aina 1990-luvun digitaali&shy;tekniikan läpi&shy;murtoon asti. Elokuva-ala palkitsi Stefan Kudelskin ansioistaan ääni&shy;tekniikan kehittä&shy;misessä Oscar-palkinnolla vuosina 1965, 1977, 1978 ja 1990. Emmy-palkinnon hän sai 1984 ja 1986.

1960-luvulla Yhdys&shy;valtojen salainen palvelu tilasi Kudelskilta suunnilleen C-kasetin nauha&shy;leveyteen perustuvia pieniä kela&shy;nauhureita, joista syntyi Nagran *Serie Noire* (SN). Nagra-nauhurit ovat olleet käytössä myös monilla Mount Everestin retki&shy;kunnilla sekä syvän&shy;meren&shy;sukeltaja Jacques Piccardin sukelluksilla.

Nagra-laitteiden pitkä&shy;aikainen valmistaja oli Sveitsin Cheseaux-sur-Lausannessa toimiva, vuonna 1951 perustettu *Kudelski SA*. Vuoden 2012 alusta audio&shy;tuotteet eriytettiin Kudelski-konsernissa omaksi yhtiökseen nimeltä *Audio Technology Switzer&shy;land SA*. Vuotta myöhemmin Stefan Kudelski kuoli 83-vuotiaana.

## Lähteet

## Aiheesta muualla
Strutsisaurit

**Strutsisaurit** eli **strutsiliskot** (Ornithomimosauria) on ruumiinrakenteeltaan strutsia muistuttaneiden teropodien osalahko. Ne olivat myös yhtä nopeita kuin nykyinen strutsi. Strutsisaurit kykenivät mahdollisesti juoksemaan 80 kilometrin tuntivauhtia, minkä johdosta ne olivat kaikkein nopeimpia dinosauruksia. Strutsisaurien juoksutapa oli mahdollisesti suurten loikkien ottaminen juoksun aikana, kuten strutseilla nykyisin.

Vaikka strutsisaurit kehittyivät lihaa syöneistä teropodeista, niiden nokat ja hampaat viittaavat niiden olleen kaikkiruokaisia. Strutsisaureille tyypillisiä piirteitä olivat pitkät jalat, pitkä kaula, pieni nokkamainen pää ja suuret silmät. Hampaat olivat joko pieniä tai niitä ei ollut laisinkaan. Monet tutkijat uskovat, että strutsisaurit eivät olleet pelkästään suomuisen ihon peitossa, vaan niillä oli alkeellisia höyheniä muiden läheistä sukua olleiden dinosaurusten tapaan. Strutsisaurit olivat yleensä 
3–4 metriä pitkiä, mutta *[[Deinocheirus]]* kasvoi jopa 11 metriä pitkäksi.

Strutsisaurit ilmestyivät varhaisliitukaudella 130 miljoonaa vuotta sitten, ja hävisivät myöhäisliitukaudella liitukauden joukkosukupuutossa 65 miljoonaa vuotta sitten.

## Lähteet
Kathleen Beller

**Kathleen Beller** (s. 19. helmikuuta 1956 Westchester, New York) on yhdysvaltalainen näyttelijä.

Beller esiintyi lapsena mainoksissa ja teki ensimmäisen varsinaisen televisioroolinsa 1970-luvun alussa saippuasarjassa *[[Search for Tomorrow]]*. Muutettuaan Los Angelesiin  Beller sai pienen osan elokuvasta *[[Kummisetä, osa II]]* (1974). Myöhemmin hän näytteli muun muassa draamaelokuvassa *[[Promises in the Dark]]* (1979), josta hän oli ehdolla Golden Globe -palkinnon saajaksi.

Näkyvimmän roolinsa Beller teki vuosina 1982–1984 televisiosarjassa *[[Dynastia (vuoden 1981 televisiosarja)|Dynastia]]*, jossa hän esitti Kirby Andersia. Hän palasi näyttelemään hahmoa minisarjassa *[[Dynastia – viimeinen luku]]* (1991).

## Yksityiselämä
Beller avioitui vuonna 1988 muusikko Thomas Dolbyn kanssa. Heillä on kolme lasta.

## Lähteet

## Aiheesta muualla

* 
*